এর আগে সকালে মতিঝিল সরকারি বালক উচ্চবিদ্যালয় ও বালিকা উচ্চবিদ্যালয়ে জেএসসি ও জেডিসি পরীক্ষাকেন্দ্র পরিদর্শন করেন শিক্ষামন্ত্রী নুরুল ইসলাম নাহিদ। এ সময় তিনি বলেন, ‘বিগত সময়ে প্রশ্নফাঁসের অভিযোগের পর আমরা আরও কঠোর অবস্থানে এসেছি। গত এইচএসসি পরীক্ষায় কোনও প্রশ্নফাঁসের প্রমাণ পাওয়া যায়নি। পাঁচ মন্ত্রণালয় একত্রে প্রশ্নফাঁস প্রতিরোধে কাজ করছে। ফলে এবারও প্রশ্নফাঁসের চান্স নাই।’ যারা ফেসবুকসহ সামাজিক যোগাযোগমাধ্যমে ভুয়া প্রশ্ন ছড়িয়ে গুজব ছড়াচ্ছে, তাদের নজরদারিতে রাখা হয়েছে বলেও উল্লেখ করেন তিনি।